تورکیه جمهور باشلیغی رجب طیب ایردوغان سوریه بیلن اوچره شوو حقیده شولرنی ایتدی:
"ینگیلیکلرگه قره ب ییتکچیلر اوله راق اوچره شه میز" دیدی.
جمهور باشلیغی ایردوغان پایتخت انقره ده ییتکچیسی بولگن عدالت و ترقیات حزبی نینگ ولایت رئیسلری جلسه سیده گپیردی.
بوگون ایرته لب روسیه دولت باشلیغی ویلادیمیر پوتین بیلن تیلفون آرقه لی سوزلشگن لیگینی ایسله تیب اوتگن ایردوغان جنابلری، اوشبو سوزلشووده روسیه – اوکراین اوروشینی هرتامانلمه تیلگه آلگن لیکلرینی معلوم قیلدی.
ایردوغان منطقه لرده نیمه قیلیشلری ممکن ایکن لیگی حقیده سوز یوروتگن لیکلرینی قید ایتیب تورکیه – روسیه مناسبتلرینی هم بهالندیرگن لیکلرینی افاده ایتدی.
سوریه بیلن تیگیشلی اوله راق؛ روسیه – تورکیه – سوریه بولیب استخبارات و مدافعه وزیرلری نینگ روسیه نینگ پایتختی مسکوده اوتگن هفته اوچره شیشی بیلن بیر جریان گه باشله گن لیکلرینی تیلگه آلدی.
ایردوغان "کیین تشقی ایشلر وزیرلریمیزنینگ اوچ تامانلیک اوچره شیشینی تامین ایته میز. کیین وضعیت گه قره ب ییتکچیلر اوله راق اوچره شوو اوتکزه میز. مقصدیمیز منطقه ده تینچلیک، برقرارلیک تامین ایتیش دیر. شونده ی بولیب منطقه ده تینچلیک اورنه تیش دیر" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
